REPUBLIKA HRVATSKA

GRAD ZAGREB

**OSNOVNA ŠKOLA KSAVERA ŠANDORA GJALSKOGA ZAGREB, Mlinarska cesta 35**

KLASA:003-06/21-01/04

UR.BROJ: 251-125-01-21-3

Zagreb, 17. ožujka 2021.

ZAKLJUČCI

prve konstituirajuće sjednice Školskog odbora OŠ Ksavera Šandora Gjalskoga održane 16. ožujka 2021. godine u prostorijama Osnovne škole Lovre pl. Matačića, Laurenčićeva 1, koja je određena kao privremeni smještaj Škole, zbog rekonstrukcije i energetske obnove školske zgrade na adresi sjedišta Škole s početkom u 19,00 sati.

Prisutni članovi Školskog odbora:

1. Mirjana Parać, predstavnik Učiteljskog vijeća
2. Ivana Šehtl, predstavnik Učiteljskog vijeća
3. Mirela Pinek, predstavnik Zbora radnika
4. Ljiljana Budiša, predstavnik Vijeća roditelja

Ostali prisutni:

1. Mario Keča, ravnatelj škole 2. Katarina Budimir, tajnica škole

Sukladno odredbama Statuta Škole, vođenje konstituirajuće sjednice preuzima najstariji član Školskog odbora, do izbora predsjednika Školskog odbora i njegovog zamjenika. Najstariji član Školskog odbora je gospođa Mirjana Parać, koja preuzima vođenje sjednice.

Predsjedavateljica konstituirajuće sjednice Školskog odbora, utvrđuje da sjednici prisustvuje dovoljan broj članova Školskog odbora i da se mogu donositi pravovaljane odluke.

Predlaže sljedeći:

DNEVNI RED:

1. Izvješće predsjedavatelja o imenovanim članovima Školskog odbora
2. Verificiranje mandata imenovanih članova Školskog odbora
3. Izbor predsjednika i zamjenika predsjednika Školskog odbora

Predsjedavateljica konstituirajuće sjednice Školskog odbora je pročitala dnevni red sjednice na koji nije bilo primjedbi, te članovi Školskog odbora jednoglasno usvajaju dnevni red.

**Ad 1. )** Predsjedavateljica je izvijestila članove Školskog odbora o provedenom postupku izbora za članove Školskog odbora iz reda Učiteljskog vijeća, Vijeća roditelja i Zbora radnika.

Za članove Školskog odbora iz reda Učiteljskog vijeća Osnovne škole Ksavera Šandora Gjalskoga godine imenovane su Mirjana Parać i Ivana Šehtl.

Mirjana Parać i Ivana Šehtl imenovane su za članove Školskog odbora na 8. sjednici Učiteljskog vijeća održanoj 25. siječnja 2021.

Na osnovu rezultata javnog glasovanja sa 2. sjednice Vijeća roditelja održane 08. veljače 2021.,

imenovana je gospođa Ljiljana Budiša, kao predstavnik Vijeća roditelja u Školskom odboru.

Na temelju provedenih izbora za člana Školskog odbora iz reda radnika, koji su održani 3. ožujka imenovana je Mirela Pinek.

**Ad 2. )** Verificiranje mandata imenovanih članova Školskog odbora obavio je najstariji član Školskog odbora, provjerom identiteta pojedinog člana.

Mandat članovima Školskog odbora traje četiri godine, a teče od 16. ožujka 2021. godine, odnosno od dana konstituiranja Školskog odbora.

**Ad 3. )** Članovi Školskog odbora jednoglasno donose odluku: Mirjana Parać, vjeroučiteljica, jednoglasno je izabrana za predsjednicu Školskog odbora, a Mirela Pinek, predstavnik Zbora radnika, za zamjenika predsjednice Školskog odbora.

Sjednica je završila u 19:40 sati.

Zapisničar Predsjednica Školskog odbora

Katarina Budimir Mirjana Parać